2020–2021 இந்தியா–சீனா மோதல்கள்

**2020–2021 இந்தியா–சீனா மோதல்கள்** (*2020–2021 China–India skirmishes*)  இந்தியாவின் வடக்கில் உள்ள  லடாக் பிரதேசத்தில், இந்திய-சீன எல்லைகளைப் பிரிக்கும் உண்மையான கட்டுப்பாட்டுக் கோடு அருகே அமைந்த இந்தியாவின் கல்வான் பள்ளத்தாக்கில் இந்திய-சீனப் படைகளுக்கும் இடையே 5 மே 2020 முதல் நடந்து கொண்டிருக்கும் இந்திய-சீன எல்லைப் பிணக்குகளின் ஒரு பகுதியாகும்.

இந்தியாவின் கல்வான் பள்ளத்தாக்கில் முன்னேறிய சீனப்படையினரைத் தடுத்து நிறுத்த வேண்டி, இந்தியப் படைகள் சூன் 15 மாலை முதல் 16 அதிகாலை வரை சீனப்படையினருடன் கைகலப்பில் ஈடுபட்டனர். 1996-இல் உண்மையான கட்டுப்பாட்டுக் கோட்டிற்கு 2 கிலோமீட்டருக்கு அருகில் துப்பாக்கிச்சூடு மற்றும் குண்டுகளை வீசக்கூடாது என இரு நாடுகளுக்கும் இடையே ஒரு ஒப்பந்தம் இருந்தது. எனவே இக்கைகலப்பு முற்றி, இருதரப்பும் கற்கள், தடிகள், இரும்புக் கம்பிகளைக் கொண்டு தாக்கிக் கொண்டனர். சூன் 15-16 நாட்களில் நடைபெற்ற இந்த மோதலில் இந்தியத் தரப்பில் ஒரு இராணுவ அதிகாரி உள்ளிட்ட 20 வீரர்கள் கொல்லப்பட்டதாக இந்திய அரசு அறிக்கை வெளியிட்டது. சீனத்தரப்பில் குறைந்தது ஒரு இராணுவ அதிகார் உள்ளிட்ட 43 வீரர்கள் படுகாயமடைந்திருக்கவோ அல்லது கொல்லப்பட்டிருக்க வேன்டும் என செய்திகள் வருகிறது. மோதலின்போது சீனர்கள் பிடித்து வைத்திருந்த 10 இந்திய வீரர்கள் மற்றும் 4 அதிகாரிகளை 17 சூன் 2020 அன்று விடுவித்தனர்.

## பின்னணி
 

6 சூன் 2020 அன்று சீனப்படையினர் உணமையான கட்டுப்பாட்டுக் கோட்டை தாண்டி இந்தியாவின் லே மாவட்டம் மற்றும் திபெத் பகுதியில் உள்ள பாங்காங் ஏரியின் இந்தியப் பகுதியில்  ஊடுவுருவி முகாம்கள் மற்றும் பதுங்கு குழிகள் தோண்டியதை, இந்திய வீரர்கள் தட்டிக் கேட்டு, கல்வான் பள்ளத்தாக்கிலிருந்து வெளியேற கட்டளையிட்டனர். இதனால் சீன வீரர்களுக்கும், இந்திய வீரர்களுக்கும் இடையே கைகலப்பு, தள்ளுமுள்ளு ஏற்பட்டது. ருசியாவின் டாஸ் செய்தி நிறுவனம் பிப்ரவரி 2021-இல் வெளியிட்ட செய்தியில், சீனா தரப்பில் 45 வீரர்கள் கொல்லப்பட்டதாக செய்தி வெளியிட்டுள்ளது.

## இந்தியப் பிரதமரின் லடாக் வருகை
3 சூலை 2020 அன்று (வெள்ளிக் கிழமை) காலை லடாக்கின் எல்லைப் பகுதியில் உள்ள *நிமு*  எனுமிடத்தில் இந்திய தரைப்படை, விமானாப்படை மற்றும் இந்தோ-திபெத்திய காவல் படைவீரர்களிடையே இந்தியப் பிரதமர் நரேந்திர மோதி  உரையாற்றினார். அவ்வமயம் இந்திய முப்படைகளில் தலைவர் மற்றும் தரைப்படை தலைவர்கள் உடனிருந்தனர். சீனாவை மனதில் வைத்து, இனி எந்த நாடும் மற்ற நாட்டின் எல்லைப்பரப்பை ஆக்கிரமிக்கும் காலம் மலையேறி விட்டது என நரேந்திர மோதியின் தனது உரையில் குறிப்பிட்டார்.

அன்றே, எல்லை மோதல்களில் காயமுற்று, லே நகர மருத்துவமனையில் சேர்க்கப்பட்ட வீரர்களுடன் நரேந்திர மோதி உரையாடி, ஆறுதல் கூறினார்.
## இந்தியப் பாதுகாப்பு ஆலோசகர் - சீன வெளியுறவு அமைச்சர் பேச்சு
இந்திய-சீன எல்லை மோதல்கள் நடைபெறுவதை தடுக்க, 5 சூலை 2020 அன்று இந்திய தேசியப் பாதுகாப்பு ஆலோசகர் அஜித் தோவல், சீன வெளியுறவுத் துறை அமைச்சருடன் இரண்டு மணி நேர தொலைபேசியில் பேசியதை அடுத்து, உண்மையான கட்டுப்பாட்டுக் கோட்டிலிருந்து சீனப்படைகள் இரண்டு கிலோ மீட்டர் தொலைவிற்கு சீனப்பகுதியில் பின்வாங்கினர்.

## இதனையும் காண்க
* இந்திய-சீன எல்லைப் பிணக்குகள்
* இந்திய சீனப் போர்

## மேற்கோள்கள்

## வெளி இணைப்புகள்
*  இந்தியா - சீனா எல்லை பிரச்சனை: சமீபத்திய மோதலுக்கு 3 பெரிய காரணங்கள்
* இந்தியா - சீனா எல்லைப் பிரச்சனை
* 2020 இந்திய சீன எல்லை மோதல்கள் - காணொலி 
*PM Modi's Speech  during visit to Leh - காணொலி
*PM Modi meets injured soldiers of Galwan valley in Nimu, - காணொலி
*PM Narendra Modi visits Ladakh to review ground situation amid India-China standoff- காணொலி

## மேலும் படிக்க
*Hal Brands (2 June 2020). China's border invasion will push India toward the U.S.. *Japan Times*
*Thomson Reuters (2 June 2020). Bipartisan U.S. blame directed at Beijing over China-India border dispute. *CBC News*
*Lt Gen HS Panag (Retd) (4 June 2020). India’s Fingers have come under Chinese boots. Denial won’t help us. *The Print*
*Lt Gen HS Panag (Retd) (28 May 2020). China believes India wants Aksai Chin back. PLA has likely secured 40–60 sq km in Ladakh. *The Print*
*Archana Chaudhary (5 June 2020). India’s China standoff shows risks of getting too close to Donald Trump. *The Economic Times. Bloomberg.*
*Amy Kazmin, Don Weinland (9 June 2020). Trunp's embrace of Modi stokes India-China stand-off in Himalayas. *Financial Times*
*Elizabeth Roche (8 June 2020). India, China to continue quiet diplomacy on border dispute. *Livemint.*
*BBC (19 June 2020). Galwan Valley: The soldiers killed in the India-China border clash. *BBC*

பகுப்பு:சீனா-இந்தியா எல்லைப் பிணக்குகள்
பகுப்பு:இந்தியப் போர்கள்
பகுப்பு:லே மாவட்டம்
பகுப்பு:லடாக்